**RÁMCOVÁ DOHODA č. .............**

uzatvorená podľa ustanovenia § 409 zákona č. 513/1991 Z. z. Obchodný zákonník v znení neskorších predpisov a ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len “zmluva“) medzi nasledovnými zmluvnými stranami:

**Článok I**

**Zmluvné strany**

* 1. **Objednávateľ:**

Názov: Inštitút nukleárnej a molekulárnej medicíny

Sídlo: Rastislavova 43, P. O. BOX E-23, 042 53 Košice

Zastúpený: MUDr. Viliam Čislák, MPH, MBA - riaditeľ

IČO: 35562340

DIČ: 2021871808

Číslo zriaďovacej listiny: 08100-14/2004-OPP

Bankové spojenie : Štátna pokladnica Bratislava

IBAN: SK1481800000007000285159

Tel.: 055/6118300

(ďalej len „objednávateľ“)

a

* 1. **Dodávateľ:**

Obchodné meno:

Sídlo:

Zastúpený:

IČO:

DIČ:

Bankové spojenie:

IBAN:

Tel./e-mail:

(ďalej len „dodávateľ“) (objednávateľ a dodávateľ spolu len ako „zmluvné strany“)

**Článok II**

**Preambula**

1. Táto zmluva sa uzatvára ako výsledok verejného obstarávania vykonaného podľa zákona č. 343/2015 Z. z. o verejnom obstarávaní v znení neskorších predpisov (ďalej len „zákon o verejnom obstarávaní“). Objednávateľ na obstaranie predmetu tejto zmluvy použil postup pri zadávaní zákazky s nízkou hodnotou podľa ustanovenia § 117 zákona o verejnom obstarávaní.

**Článok III**

**Predmet zmluvy**

1. Predmetom tejto zmluvy je záväzok dodávateľa dodať objednávateľovi na základe jeho osobitnej objednávky tovar – Čistiace prostriedky ponúkaný dodávateľom, uvedený v Prílohe č. 1 tejto zmluvy (ďalej len „tovar“) a previesť na objednávateľa vlastnícke právo k tovaru a záväzok objednávateľa prevziať tovar dodaný na základe osobitnej objednávky do svojho vlastníctva a zaplatiť dodávateľovi dojednanú kúpnu cenu, a to všetko za podmienok uvedených v tejto zmluve (ďalej len „predmet zmluvy“).
2. Účelom tejto zmluvy je rámcová úprava práv a povinností zmluvných strán pri plnení predmetu zmluvy zo strany dodávateľa pre objednávateľa.
3. Predpokladané množstvo pre jednotlivé položky predmetu zmluvy je uvedené v Prílohe č. 1 tejto zmluvy. Objednávateľ nie je povinný odobrať celé predpokladané množstvo tovaru uvedené v Prílohe č. 1 tejto zmluvy. Predmetom fakturácie bude iba skutočne objednaný a dodaný tovar, jeho množstvo, ktoré po dobu platnosti tejto zmluvy môže byť odlišné ako predpokladané množstvo, uvedené v Prílohe č. 1 tejto zmluvy.

**Článok IV**

**Dodacie podmienky**

1. Dodávateľ sa zaväzuje dodávať tovar do sídla objednávateľa v objednanej kvalite, množstve a čase podľa potrieb objednávateľa a zabezpečiť pre objednávateľa distribučné služby. Distribučné služby sa uskutočňujú v súlade s platnými všeobecne záväznými predpismi a v kvalite podľa technických podmienok prevozu tovaru. Objednávka bude zaslaná objednávateľom elektronicky a dodávateľ sa zaväzuje dodať tovar do 5 pracovných dní od jej doručenia.
2. Dodávka tovaru je splnená prevzatím dodávky a podpísaním dodacieho listu.
3. Kontaktnou osobou objednávateľa pre objednávanie je: Ing. Slavomíra Sabolová, 055/6118111.
4. Kontaktnou osobou dodávateľa je: .................................................
5. Objednávateľ je zodpovedný za riadne prebratie a fyzickú kontrolu tovaru. Fyzická kontrola tovaru sa týka najmä: overenia nepoškodenia obalu tovaru, záručnej doby tovaru, označenia tovaru v súlade s platnou legislatívou, súladu sortimentu dodaného tovaru s objednávkou tovaru, množstva tovaru, pachových vlastností tovaru. Po fyzickej kontrole dodaného tovaru objednávateľ potvrdí prevzatie tovaru na dodacom liste.
6. V prípade, že na základe fyzickej kontroly pri dodaní tovaru objednávateľ zistí nezrovnalosti, chyby a vady tovaru, resp. jeho nesúlad s objednávkou, tovar nepreberie a vystaví protokol o zistení nezrovnalostí. Dodávateľ je povinný na vlastné náklady dodať obratom požadovaný tovar, prípadne oznámiť objednávateľovi najneskôr do 10 dní neschopnosť dodať tovar. Reklamáciu technických podmienok dodávky uplatní objednávateľ písomnou formou u dodávateľa najneskôr do 30 dní odo dňa dodania reklamovaného tovaru. Reklamácia má odkladný účinok na splatnosť faktúry. Dodávateľ je povinný reklamáciu prešetriť a najneskôr do 15 dní odo dňa obdržania reklamácie písomne oznámiť objednávateľovi, ktorý podal reklamáciu, výsledok šetrenia. Ak bola reklamácia oprávnená, je dodávateľ povinný okamžite zjednať nápravu.
7. Objednávateľ je povinný umožniť dodávateľovi prístup k miestam dodania za účelom dodania tovaru.
8. Ak dodávateľ bude mať vedomosť o skutočnosti, že nebude v budúcnosti schopný plniť si povinnosti vyplývajúce mu z tejto zmluvy, je povinný oznámiť túto skutočnosť objednávateľovi najneskôr 10 dní pred predpokladanou stratou schopnosti plniť povinnosti vyplývajúce z tejto zmluvy. V prípade nesplnenia si tejto oznamovacej povinnosti má objednávateľ právo účtovať zmluvnú pokutu v zmysle tejto zmluvy ako aj uplatniť si náhradu škody podľa tejto zmluvy. Nesplnenie tejto povinnosti zakladá právo objednávateľa postupovať v súlade s Článkom VI ods. 6.4. tejto zmluvy.
9. Dodávateľ v plnej miere zodpovedá za dodržiavanie BOZP svojimi zamestnancami v priestoroch objednávateľa a dbá na to, aby nedošlo ku škodám na majetku.

**Článok V**

**Cena a platobné podmienky**

1. Cena bola stanovená dohodou zmluvných strán v zmysle výsledku verejného obstarávania identifikovaného v Článku II tejto zmluvy.
2. Jednotkové ceny za jednotlivé druhy tovaru sú uvedené v Prílohe č. 1 zmluvy, ktorá tvorí neoddeliteľnú súčasť zmluvy. Jednotkové ceny za jednotlivé druhy tovarov sú nemenné a platné počas celej doby trvania zmluvy, okrem prípadov vyslovene uvedených v tejto zmluve.
3. Maximálna zmluvná cena rámcovej dohody je stanovená na:
* ...........................EUR bez DPH
* DPH ....................... EUR
* ..............................EUR s DPH.
1. Cena jednotlivých druhov tovarov je pre objednávateľa konečná a zahŕňa v sebe daň z pridanej hodnoty, náklady na dopravu vrátane vyloženia tovaru, cla a balného.
2. Objednávateľ neposkytuje preddavok alebo zálohu na plnenie zmluvy.
3. Objednávateľ uhradí cenu za dodanie tovaru prevodným príkazom prostredníctvom finančného ústavu na základe vystavenej faktúry dodávateľom na číslo účtu v nej uvedené.
4. Faktúry vystavené dodávateľom musia obsahovať všetky náležitosti v súlade s príslušnými právnymi predpismi. V prípade, že faktúra nebude obsahovať predpísané náležitosti daňového dokladu, resp. budú v nej uvedené nesprávne alebo neúplné údaje, je objednávateľ oprávnený túto faktúru vrátiť dodávateľovi na doplnenie/opravu. V takomto prípade nová lehota splatnosti faktúry začne plynúť až doručením opravenej, resp. doplnenej faktúry objednávateľovi.
5. Dodávateľ bude vystavené faktúry doručovať objednávateľovi spolu s doručeným tovarom alebo poštou.
6. Lehota splatnosti faktúry je 30 dní odo dňa doručenia faktúry objednávateľovi. Za uhradenú sa faktúra považuje v momente odpísania platby z bankového účtu objednávateľa.
7. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto zmluve a dodávateľ už preukázateľne za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa dodávateľ poskytnúť objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytnutou cenou podľa tejto zmluvy a nižšou cenou.
8. Dodávateľ je povinný bezodkladne, najneskôr však do 5 pracovných dní od zistenia nižšej ceny podľa ods. 5.10. tohto článku zmluvy, doručiť objednávateľovi dodatok, predmetom ktorého bude upravená cena zistená postupom podľa ods. 5.10. tohto článku.
9. Objednávateľ za účelom zistenia aktuálnej ceny tovaru, za ktorú je možné tovar aktuálne na trhu obstarať, je oprávnený vykonať v súlade s príslušnými ustanoveniami zákona o verejnom obstarávaní prieskum trhu.
10. Prieskum trhu podľa predchádzajúceho bodu musí byť realizovaný prostredníctvom minimálne troch (3) nezávislých ponúk na tovar, resp. na jeho jednotlivé položky, pričom obdobím, za ktoré sa ceny porovnávajú, je obdobie šiestich (6) mesiacov bezprostredne predchádzajúcich určeniu ceny za opakované plnenie, ktoré budú predmetom písomnej objednávky objednávateľa. Ponuky, ktoré je objednávateľ oprávnený posudzovať v rámci prieskumu trhu, musia byť čo do kvality tovaru a podmienok jeho dodania zhodné s podmienkami dohodnutými v tejto zmluve. O prieskume trhu je objednávateľ povinný viesť písomnú dokumentáciu.
11. V prípade, ak priemer celkovej ceny za tovar vypočítaný z troch najlacnejších ponúk získaných v rámci prieskumu trhu je nižší ako cena tovaru uvedená v Prílohe č. 1 tejto zmluvy, je dodávateľ povinný rokovať s objednávateľom o znížení ceny na základe písomnej výzvy objednávateľa, a to bezodkladne po doručení takejto výzvy, najneskôr však do siedmich (7) kalendárnych dní, ak sa zmluvné strany nedohodnú inak.
12. V prípade, ak sa zmluvné strany dohodnú na znížení ceny predmetu tejto zmluvy na hodnotu aktuálnej priemernej trhovej ceny určenej prieskumom trhu podľa ustanovení tohto článku zmluvy, príp. na cene nižšej ako je aktuálna priemerná trhová cena, sú povinné uzavrieť bezodkladne, najneskôr v lehote siedmich (7) kalendárnych dní odo dňa uskutočnenia rokovania podľa ods. 5.14. tohto článku zmluvy, písomný dodatok k tejto zmluve, ktorým sa upraví Príloha č. 1 tejto zmluvy v súlade s dohodou zmluvných strán.
13. V prípade, ak sa zmluvné strany nedohodnú na znížení ceny predmetu tejto zmluvy na hodnotu aktuálnej priemernej trhovej ceny určenej prieskumom trhu podľa ustanovení tohto článku zmluvy, príp. na cene nižšej ako je aktuálna priemerná trhová cena, alebo v prípade, ak dodávateľ nie je schopný dodať alebo nedodá predmet tejto zmluvy za cenu určenú prieskumom trhu podľa tohto článku zmluvy, alebo v prípade márneho uplynutia lehoty podľa ods. 5.14. tohto článku zmluvy, je objednávateľ oprávnený od zmluvy odstúpiť.
14. Zmluvné strany sa dohodli, že v prípade ak z dôvodu situácie na trhu, a to najmä v prípade skončenia výroby predmetu plnenia prípadne iného obdobného dôvodu, ktorého následkom je nemožnosť dodať predmet plnenia určený číslom položky a názvom položky v Prílohe č. 1 od dodávateľa, je objednávateľ oprávnený na základe písomnej konzultácie požiadať dodávateľa o doplnenie ponuky, a to za predpokladu, že táto doplnená ponuka bude spĺňať špecifikáciu predmetu plnenia určenú v Prílohe č. 1 a rovnakú jednotkovú cenu predmetu plnenia (položky), ktorá sa má nahradiť.
15. Dodávateľ tovaru je povinný vystaviť faktúru za dodávku tovaru najneskôr do piateho pracovného dňa v mesiaci nasledujúcom po dni dodania tovaru.

**Článok VI**

**Doba trvania zmluvy a zánik zmluvy**

1. Zmluva sa uzatvára na dobu určitú, a to na 24 mesiacov odo dňa nadobudnutia jej účinnosti alebo do vyčerpania finančného limitu uvedeného v Článku V ods. 5.3. zmluvy podľa toho, ktorá skutočnosť nastane skôr.
2. Táto zmluva zaniká uplynutím doby, na ktorú bola uzavretá alebo vyčerpaním celkového finančného limitu.
3. Túto zmluvu je možné ukončiť písomnou dohodou zmluvných strán.
4. Objednávateľ je oprávnený odstúpiť od tejto zmluvy z dôvodov podstatného porušenia zmluvných záväzkov dodávateľa.
5. Dodávateľ je oprávnený odstúpiť od tejto zmluvy v prípadoch vyslovene uvedených v tejto zmluve.
6. Odstúpenie od zmluvy nadobudne účinnosť dňom, kedy písomný prejav vôle zmluvnej strany, ktorý obsahuje oznámenie o odstúpení od zmluvy, bude doručený druhej zmluvnej strane. V prípade pochybností o dátume doručenia sa má za to, že oznámenie bolo doručené 3. deň po jeho odoslaní.
7. Za podstatné porušenie zmluvného záväzku sa považujú najmä nasledovné skutočnosti:
8. ak predmet plnenia nezodpovedá dohodnutej špecifikácii a opisu uvedenej v Prílohe č. 1 tejto zmluvy,
9. opakované (min. 3 krát) nedodanie tovaru podľa požiadaviek objednávateľa,
10. nesplnenie povinnosti dodávateľa uvedenej v Článku VII ods. 7.4. zmluvy,
11. nezníženie ceny za tovar v zmysle Článku V ods. 5.10. a nasl. zmluvy,
12. nedodržanie cien tovaru podľa zmluvy,
13. ak dodávateľ bezodkladne neodstráni vady zistené pri preberaní predmetu plnenia alebo vady zistené počas záručnej doby,
14. dodávateľ podal na seba návrh na vyhlásenie konkurzu,
15. bol podaný návrh na vyhlásenie konkurzu voči dodávateľovi treťou osobou, pričom dodávateľ je platobne neschopný, alebo je v situácii, ktorá odôvodňuje začatie konkurzného konania,
16. bol na majetok dodávateľa vyhlásený konkurz, alebo bol návrh na vyhlásenie konkurzu zamietnutý pre nedostatok majetku,
17. dodávateľ vstúpil do likvidácie alebo bola naňho zriadená nútená správa,
18. ak objednávateľ je v omeškaní s plnením finančných záväzkov vyplývajúcich z tejto zmluvy dlhšie ako 30 dní.

Pri odstúpení od zmluvy zostávajú zachované z nej vyplývajúce práva a povinnosti zmluvných strán do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od zmluvy.

**Článok VII**

**Zodpovednosť za vady a záruka**

1. Dodávateľ sa zaväzuje objednávateľovi dodať tovar v množstve, akosti, druhu a kvalite v súlade s touto zmluvou a objednávkou objednávateľa.
2. Nebezpečenstvo škody na tovare prechádza na objednávateľa momentom jeho prevzatia od dodávateľa.
3. Dodaný tovar nesmie mať v čase ich odovzdania objednávateľovi vyčerpanú viac ako 1/3 (jednu tretinu) ich exspiračnej lehoty (dátum minimálnej trvanlivosti, resp. dátum spotreby). V prípade, že dodávateľ dodá objednávateľovi tovar s vyčerpanou exspiračnou lehotou o viac ako 1/3 (jednu tretinu) jej dĺžky, je objednávateľ oprávnený vrátiť takýto tovar späť dodávateľovi na náklady dodávateľa, objednávateľ nie je povinný dodávateľovi zaplatiť za takýto tovar a zároveň objednávateľ oznámi dodávateľovi, či trvá na dodaní objednaného tovaru.
4. V prípade, že objednávateľ trvá na dodaní objednaného tovaru, dodávateľ je povinný takýto tovar bezodkladne nahradiť tovarom spĺňajúcim požiadavky objednávateľa, v rovnakom množstve a druhu podľa vystavenej objednávky.
5. Dodávateľ poskytuje na tovar záruku na akosť v dĺžke ich minimálnej trvanlivosti, resp. dátumu spotreby. Zárukou na akosť sa rozumie záväzok dodávateľa, že tovar bude po dobu záruky spôsobilý na použitie na dohodnutý, inak obvyklý účel a zachová si dohodnuté inak obvyklé vlastnosti. Účinky prevzatia tohto záväzku má aj vyznačenie záručnej doby alebo doby trvanlivosti alebo použiteľnosti dodaného tovaru na ich obale.

**Článok VIII**

**Zmluvné pokuty a sankcie**

8.1. V prípade nedodržania dohodnutého termínu dodania tovarov dodávateľom, je objednávateľ oprávnený účtovať dodávateľovi zmluvnú pokutu vo výške 50,- EUR za každý začatý deň omeškania.

8.2. Objednávateľ má nárok na zmluvnú pokutu vo výške 0,05 % za každý deň omeškania z ceny objednaného tovaru bez DPH až do doby dodania bezchybného tovaru v prípade, ak objednávateľ odmietne prevzatie dodávky z dôvodu, že sa predmet dodávky nezhoduje s predloženou zmluvnou ponukou dodávateľa a/alebo množstvo a/alebo druh dodaného tovaru sa nezhoduje s objednávkou objednávateľa a súčasne vzniká nárok objednávateľa na dodanie náhradného tovaru bez chýb.

8.3. Ak je objednávateľ v omeškaní so splnením svojho peňažného záväzku podľa tejto zmluvy, je dodávateľ oprávnený účtovať objednávateľovi úrok z omeškania vo výške 0,05 % z nezaplatenej sumy bez DPH za každý deň omeškania.

8.4. Ak je dodávateľ v omeškaní s vybavením oprávnenej reklamácie vadného tovaru, je objednávateľ oprávnený účtovať dodávateľovi zmluvnú pokutu vo výške 0,05 % za každý začatý deň omeškania z celkovej ceny vadného tovaru bez DPH.

8.5. Ak jedna zo zmluvných strán spôsobí porušením svojich povinností vyplývajúcich zo zmluvy a/alebo objednávky akúkoľvek škodu druhej zmluvnej strane, jej zodpovednosť za túto škodu a povinnosť na náhradu škody takto spôsobenej druhej zmluvnej strane sa bude spravovať ustanoveniami § 373 a nasl. Obchodného zákonníka.

8.6. Zaplatenie zmluvnej pokuty nemá vplyv na nárok na náhradu škody, ktorá vznikla z nesplnenia povinnosti zabezpečenej zmluvnou pokutou. Zmluvná pokuta sa v takomto prípade nezapočíta do náhrady škody.

**Článok IX**

**Spoločné a záverečné ustanovenia**

1. Táto Zmluva nadobúda platnosť dňom podpisu zmluvných strán a účinnosť dňom nasledujúcim po dni jej zverejnenia v Centrálnom registri zmlúv.
2. Zmluvné strany vyhlasujú, že v čase uzavretia zmluvy im nie sú známe žiadne okolnosti, ktoré by bránili alebo vylučovali uzavretie tejto zmluvy, resp. ktoré by mohli byť vážnou prekážkou k plneniu predmetu zmluvy.
3. Právne vzťahy zmluvou výslovne neupravené sa riadia ustanoveniami Obchodného zákonníka a ostatnými platnými právnymi predpismi Slovenskej republiky.
4. Zmluva môže byť doplnená alebo zmenená len písomnými dodatkami k zmluve, podpísanými obidvoma zmluvnými stranami.
5. Pokiaľ akékoľvek z ustanovení tejto zmluvy je alebo sa stane neplatným, protiprávnym alebo neúčinným, zaväzujú sa zmluvné strany toto ustanovenie bezodkladne nahradiť ustanovením novým, ktorého zmysel sa bude čo možno najviac blížiť zmyslu a hospodárskemu účelu nahradzovaného ustanovenia tak, že by bolo možné predpokladať, že by ho strany boli použili, keby vedeli o neplatnosti, protiprávnosti alebo neúčinnosti ustanovenia nahradzovaného. Neplatnosť, protiprávnosť alebo neúčinnosť ustanovenia zmluvy sa nebude dotýkať ostatných ustanovení tejto zmluvy, pričom táto zmluva sa bude vykladať tak, ako keby v nej nebolo neplatné, protiprávne alebo neúčinné ustanovenia nikdy obsiahnuté.
6. Pokiaľ nie je v tejto zmluve uvedené inak, všetky písomnosti musia byť doručované na adresy strán uvedené v Článku I tejto zmluvy alebo na iné adresy, ktoré si zmluvné strany vopred preukázateľne oznámia. Písomnosť sa považuje za doručenú za nasledovných podmienok:
7. v prípade osobného doručovania odovzdaním písomnosti oprávnenej osobe alebo inej osobe oprávnenej prijímať písomnosti za túto zmluvnú stranu a podpisom takej osoby na doručenke a/alebo kópii doručovanej písomnosti, alebo odmietnutím prevzatia písomnosti takou osobou;
8. v prípade doručovania prostredníctvom Slovenskej pošty, a.s. alebo kuriérnej služby doručením na adresu zmluvnej strany, a v prípade doporučenej zásielky odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke, najneskôr však uplynutím 3. dňa nasledujúceho po dni podania zásielky na prepravu, a to bez ohľadu na úspešnosť doručenia a bez ohľadu na to, či sa druhá zmluvná strana s písomnosťou oboznámila alebo nie.
9. Pohľadávky, ktoré vzniknú dodávateľovi z tohto zmluvného vzťahu, dodávateľ nie je oprávnený postúpiť podľa ustanovenia § 524 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) tretím osobám bez predchádzajúceho súhlasu objednávateľa. Právny úkon, ktorým budú postúpené pohľadávky v rozpore s dohodou objednávateľa podľa predchádzajúcej vety tohto ustanovenia zmluvy, je podľa ustanovenia § 39 Občianskeho zákonníka neplatný. Súhlas objednávateľa je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva Slovenskej republiky.
10. Akúkoľvek zmenu adresy na doručovanie, ako aj ostatných údajov (napr. číslo účtu a pod. ) je zmluvná strana, u ktorej k zmene došlo, povinná bezodkladne písomne oznámiť druhej zmluvnej strane spolu s uvedením nového kontaktného údaju, najmä novej adresy pre doručovanie, nového čísla účtu, prípadne novej e-mailovej adresy.
11. Neoddeliteľnou súčasťou tejto zmluvy je: Príloha č. 1 – Špecifikácia cien a položiek.
12. Zmluva je vyhotovená v štyroch rovnopisoch, každá zmluvná strana obdrží po dvoch vyhotoveniach.
13. Zmluvné strany vyhlasujú, že si zmluvu prečítali, obsahu, ktorý považujú za určitý a zrozumiteľný, porozumeli a tento vyjadruje ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.

V ..........................., dňa V ............................, dňa

Za Objednávateľa: Za Dodávateľa:

................................................ ............................................

MUDr. Viliam Čislák, MPH, MBA

riaditeľ

**Príloha č. 1 k Rámcovej dohode č. ..................**

Špecifikácia cien a položiek

**Návrh uchádzača na plnenie kritérií na predmet zákazky/zmluvy**